ระเบียบ กระเบียบ ก.ค.ศ.ว่าด้วยเงินเพิ่มสำหรับตำแหน่งที่มีเหตุพิเศษของบุคลากรทางการศึกษาในสายงานนิติการพ.ศ. ๒๕๕๓ โดยที่ตำแหน่งบุคลากรทางการศึกษาอื่นตามมาตรา๓๘ ค. (๒) แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ในสายงานนิติการ ตำแหน่งนิติกร มีลักษณะงานที่ต้องใช้ความรู้ ความชำนาญและมีประสบการณ์ รวมทั้งมีการสูญเสียบุคลากรในสายงานนี้เป็นจำนวนมากสมควรกำหนดให้ผู้ดำรงตำแหน่งดังกล่าวได้รับเงินเพิ่มสำหรับตำแหน่งที่มีเหตุพิเศษอาศัยอำนาจตามความในมาตรา๑๙ (๔) และมาตรา ๓๓ แห่งพระราชบัญญัติระเบียบข้าราชการครูและบุคลากรทางการศึกษาพ.ศ. ๒๕๔๗ ก.ค.ศ. โดยความเห็นชอบของคณะรัฐมนตรี จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบก.ค.ศ.ว่าด้วยเงินเพิ่มสำหรับตำแหน่งที่มีเหตุพิเศษของบุคลากรทางการศึกษาในสายงานนิติการพ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้บุคลากรทางการศึกษาผู้ดำรงตำแหน่งประเภทวิชาการในสายงานนิติการ ตำแหน่งนิติกร ระดับปฏิบัติการระดับชำนาญการ และระดับชำนาญการพิเศษ อันเป็นตำแหน่งตามกรอบอัตรากำลังที่ ก.ค.ศ.กำหนด ซึ่งมีคุณสมบัติอยู่ในหลักเกณฑ์และเงื่อนไข ดังต่อไปนี้ เป็นผู้ดำรงตำแหน่งที่มีเหตุพิเศษให้ได้รับเงินเพิ่มสำหรับตำแหน่งที่มีเหตุพิเศษ(๑)ผ่านการอบรมหลักสูตรนักกฎหมายภาครัฐซึ่งจัดโดยสำนักงานคณะกรรมการกฤษฎีกาหรือหลักสูตรอื่นที่เทียบเท่าซึ่งได้มีการกำหนดหรือรับรองในการได้รับพ.ต.ก. ของข้าราชการพลเรือนผู้ดำรงตำแหน่งประเภทวิชาการในสายงานนิติการตำแหน่งนิติกรบุคลากรทางการศึกษาที่ผ่านการอบรมหลักสูตรนักกฎหมายภาครัฐซึ่งจัดโดยสำนักงานคณะกรรมการกฤษฎีกาก่อนวันที่ระเบียบนี้ใช้บังคับให้ถือว่าผ่านการอบรมหลักสูตรแล้ว(๒)ผ่านกระบวนการคัดเลือกตามหลักเกณฑ์และวิธีการที่ ก.ค.ศ. กำหนดซึ่งมีมาตรฐานเดียวกันกับหลักเกณฑ์และวิธีการที่กำหนดไว้ในการได้รับ พ.ต.ก.ของข้าราชการพลเรือนผู้ดำรงตำแหน่งประเภทวิชาการในสายงานนิติการ ตำแหน่งนิติกร(๓)เป็นผู้ปฏิบัติงานในตำแหน่งนิติกร ซึ่งปฏิบัติหน้าที่หลักของตำแหน่งนิติกรที่ได้รับแต่งตั้งตามที่ก.ค.ศ. กำหนดไว้ในมาตรฐานตำแหน่งเงินเพิ่มสำหรับตำแหน่งที่มีเหตุพิเศษตามวรรคหนึ่งให้เรียกโดยย่อว่า พ.ต.ก.ข้อ๔ การได้รับ พ.ต.ก.ของบุคลากรทางการศึกษาในสายงานนิติการ ตำแหน่งนิติกรให้เป็นไปตามหลักเกณฑ์และอัตราดังนี้(๑)ในกรณีได้รับคำสั่งให้ปฏิบัติหน้าที่หลักในตำแหน่งนิติกรตามที่กำหนดไว้ในมาตรฐานตำแหน่งในหน่วยงานการศึกษาไม่น้อยกว่าร้อยละ๘๐ ให้ได้รับ พ.ต.ก. ดังนี้(ก)ดำรงตำแหน่งประเภทวิชาการระดับปฏิบัติการ ตำแหน่งนิติกรซึ่งปฏิบัติงานด้านกฎหมายในตำแหน่งนิติกรไม่น้อยกว่าหนึ่งปีย้อนหลังสำหรับผู้มีวุฒิปริญญาเอกสาขาวิชานิติศาสตร์ไม่น้อยกว่าสองปีย้อนหลังสำหรับผู้มีวุฒิปริญญาโทสาขาวิชานิติศาสตร์ หรือไม่น้อยกว่าสี่ปีย้อนหลังสำหรับผู้มีวุฒิปริญญาตรีสาขาวิชานิติศาสตร์ ให้ได้รับ พ.ต.ก. ในอัตรา ๓,๐๐๐ บาทต่อเดือน(ข)ดำรงตำแหน่งประเภทวิชาการระดับชำนาญการ ตำแหน่งนิติกรซึ่งปฏิบัติงานด้านกฎหมายในตำแหน่งนิติกรไม่น้อยกว่าสองปีย้อนหลัง ให้ได้รับพ.ต.ก. ในอัตรา ๔,๕๐๐ บาทต่อเดือน(ค)ดำรงตำแหน่งประเภทวิชาการระดับชำนาญการพิเศษ ตำแหน่งนิติกรซึ่งปฏิบัติงานด้านกฎหมายในตำแหน่งนิติกรไม่น้อยกว่าสองปีย้อนหลัง ให้ได้รับพ.ต.ก. ในอัตรา ๖,๐๐๐ บาทต่อเดือนผู้ใดดำรงตำแหน่งนิติกรในระดับที่สูงขึ้นแต่ยังไม่มีสิทธิได้รับพ.ต.ก. สำหรับตำแหน่งที่สูงขึ้นนั้นให้มีสิทธิได้รับ พ.ต.ก.ในอัตราที่เคยได้รับอยู่เดิม(๒)ในกรณีที่ทางราชการมีคำสั่งให้ผู้ดำรงตำแหน่งนิติกรผู้ใดไปปฏิบัติหน้าที่อื่นหรือในส่วนราชการหรือหน่วยงานอื่นอันเป็นเหตุให้ผู้นั้นไม่อยู่ในหลักเกณฑ์ที่จะได้รับพ.ต.ก. ตามข้อกำหนดนี้เมื่อใด ให้งดจ่าย พ.ต.ก.สำหรับผู้นั้นตั้งแต่วันที่ไปปฏิบัติหน้าที่อื่นเป็นต้นไป(๓)ผู้ที่จะรับ พ.ต.ก. ในอัตราที่สูงขึ้นตามระดับตำแหน่งได้ ต้องมีคุณสมบัติดังนี้(ก)ต้องปฏิบัติงานด้านกฎหมายไม่น้อยกว่าร้อยละ ๘๐ ในส่วนราชการหรือหน่วยงานตามที่ก.ค.ศ. กำหนด ระหว่างได้รับ พ.ต.ก.(ข)เป็นผู้ผ่านการประเมินคุณสมบัติตามหลักเกณฑ์และวิธีการที่ ก.ค.ศ. กำหนดซึ่งมีมาตรฐานเดียวกันกับหลักเกณฑ์และวิธีการที่กำหนดไว้ในการได้รับพ.ต.ก. ของข้าราชการพลเรือนผู้ดำรงตำแหน่งประเภทวิชาการในสายงานนิติการตำแหน่งนิติกรข้อ๕ ผู้ได้รับ พ.ต.ก.ตามระเบียบนี้ผู้ใดปฏิบัติงานไม่เต็มเดือนในเดือนใด ให้ผู้นั้นได้รับ พ.ต.ก.สำหรับเดือนนั้นตามส่วนของจำนวนวันที่ได้ปฏิบัติหน้าที่แต่ถ้าในเดือนใดมิได้ปฏิบัติงานผู้นั้นไม่มีสิทธิได้รับ พ.ต.ก. สำหรับเดือนนั้นเว้นแต่ในกรณี ดังต่อไปนี้(๑)กรณีลาป่วย ให้ได้รับ พ.ต.ก. ระหว่างลาได้ในปีงบประมาณหนึ่งไม่เกินหกสิบวันทำการ เว้นแต่เป็นการป่วยอันเกิดจากการปฏิบัติหน้าที่ก.ค.ศ. อาจกำหนดให้ได้รับ พ.ต.ก. เกินหกสิบวันทำการได้ตามควรแก่กรณี(๒)กรณีลาคลอดบุตร ให้ได้รับ พ.ต.ก. ระหว่างลาได้ไม่เกินเก้าสิบวัน(๓)กรณีลากิจส่วนตัว ให้ได้รับ พ.ต.ก.ระหว่างลาได้ในปีงบประมาณหนึ่งไม่เกินสี่สิบห้าวันทำการ แต่สำหรับในปีแรกที่รับราชการให้ได้รับ พ.ต.ก. ระหว่างลาได้ในปีงบประมาณนั้นไม่เกินสิบห้าวันทำการ(๔)กรณีลาพักผ่อนประจำปี ให้ได้รับ พ.ต.ก.ระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(๕)กรณีลาอุปสมบทในพระพุทธศาสนาหรือลาไปประกอบพิธีฮัจย์ ณ เมืองเมกกะประเทศซาอุดิอาระเบียซึ่งมิใช่เป็นการลาภายในระยะเวลาสิบสองเดือนแรกที่เข้ารับราชการและตั้งแต่เริ่มรับราชการยังไม่เคยลาอุปสมบทในพระพุทธศาสนาหรือยังไม่เคยลาไปประกอบพิธีฮัจย์ให้ได้รับ พ.ต.ก. ระหว่างลาได้ไม่เกินหกสิบวัน(๖)กรณีลาไปเข้ารับการตรวจเลือกหรือเข้ารับการเตรียมพล ให้ได้รับ พ.ต.ก.ระหว่างลาได้ไม่เกินหกสิบวันแต่ถ้าพ้นระยะเวลาที่ลาดังกล่าวแล้วผู้นั้นไม่ไปรายงานตัวเพื่อเข้าปฏิบัติหน้าที่หลักของตำแหน่งที่ได้รับแต่งตั้งภายในเจ็ดวัน ให้งดจ่ายพ.ต.ก. หลังจากนั้นไว้จนถึงวันเข้าปฏิบัติหน้าที่หลัก(๗)กรณีลาไปศึกษา ฝึกอบรม ดูงาน หรือปฏิบัติการวิจัย ให้ได้รับ พ.ต.ก.ระหว่างลาได้ไม่เกินหกสิบวันข้อ๖ ให้เลขาธิการ ก.ค.ศ.รักษาการตามระเบียบนี้ประกาศ ณ วันที่ ๑๓ธันวาคม พ.ศ. ๒๕๕๓ชินวรณ์ บุณยเกียรติรัฐมนตรีว่าการกระทรวงศึกษาธิการประธาน ก.ค.ศ.ปริยานุช/ผู้จัดทำ๑๓ มกราคม ๒๕๕๔ณัฐวดี/ตรวจ๑๓ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๕๑ ง/หน้า ๕/๒๙ ธันวาคม ๒๕๕๓